Stephen Bowen

Stivenas Džerardas Bovenas (angl. Stephen Gerard Bowen, gim. 1964 m. vasario 13 d., Koasete, Masačiusetso valstijoje, JAV) – inžinierius, NASA astronautas.

 Išsilavinimas ir karinė tarnyba 
 1982 m. baigė vidurinę mokyklą (Cohasset High School) Koasete.
 1986 m. baigė JAV Jūrų laivyno akademiją Anapolyje, Merilendo valstijoje, kur gavo elektrotechnikos bakalauro laipsnį. Vėliau pradėjo tarnauti jūros laivyne. Iki 1989 m. tarnavo povandeniniuose laivuose Parche (SSN 683) i Pogy (SSN 647).
 1993 m. baigė okeaninę inžineriją Masačusetso technologijos institute. Vėliau pradėjo dirbti inžinieriumi-karininku (Engineering Officer) povandeniniame laive AUGUSTA (SSN 710). Tarnybos metu gavo kvalifikacijas, leidžiančias vadovauti atominiams povandeniniams laivams.
 1997 m.pradėjo tarnybą Specialiųjų operacijų vadovybėje (United States Special Operations Command – USSOCOM) planavimo srities darbo grupėje.
 1999 m. 9 mėnesius dirbo Povandeninio laivyno inspekcijos ir tyrimų valdyboje (Navy’s Submarine Board of Inspection and Survey – INSURV), kur kontroliavo laivų atomines jėgaines.
 2000 m. tapo pirmuoju karininku atominiame povandeniniame laive USS Virginia (SSN-774). Tai buvo pirmasis Virginia tipo povandeninis laivas.

 Darbas NASA ir astronauto karjera 
 2000 m. liepos 26 d. buvo priimtas į Amerikos astronautų korpusą (NASA-18 grupė) misijos specialisto kandidatu. Tų pačių metų rugpjūčio mėn. pradėjo specializuotus mokymus. Bovenas tapo pirmuoju astronautu, prieš tai tarnavusiu povandeniniuose laivuose.
 2002 m. baigė mokymus ir pradėjo dirbti NASA astronautų biuro kosminės stoties eksploatavimo skyriuje (Station Operations Branch).
 2007 m. kovo 24 d. tapo STS-124 misijos specialistu. Skrydžio, kuris turėjo prasidėti 2008 m. vasario mėn., buvo suplanuota nugabenti į orbitą japoniško modulio Kibō elementus. Tačiau vasarą skrydžių planai į Tarptautinę Kosminę Stotį buvo pakeisti, ir Boveno dalyvavimas šioje misijoje buvo atšauktas. Lapkričio mėn. NASA paskyrė astronautą į STS-126 misijos įguląNASA informacija apie STS-126 misijos įgulą  (prieiga 2012-08-26).
 2008 m. lapkričio 15–30 d. dalyvavo STS-126 misijoje Endeavour daugkartiniame erdvėlaivyje.
 2010 m. gegužės 14–26 d. dalyvavo STS-132 misijoje Atlantis daugkartiniame erdvėlaivyje.
 2011 m. vasario 24–kovo 9 d. dalyvavo STS-132 misijoje Discovery daugkartiniame erdvėlaivyje. Šioje misijoje Bovenas pakeitė astronautą Timotį Koprą, kuris susižeidė krisdamas nuo dviračio NASA informacija apie STS-132 misijos įgulą (prieiga 2012-08-26). Bovenas tapo pirmuoju ir kol kas vieninteliu astronautu, kuris dalyvavo nuosekliuose misijose.

 Premijos ir apdovanojimai 
 medalis „Už nuopelnus ginkluotosioms pajėgoms“ (Meritorious Service Medal)
 trys jūrų laivyno medaliai „Už nuopelnus“ (Navy Commendation Medal)
 JAV gynybos departamento medalis „Už pagirtiną tarnybą“ (Defense Meritorious Service Medal)
 du jūrų laivyno medaliai „Už pasiekimus“ (Navy Achievement Medal)

 Skrydžių sąrašas 
 Kosminiai skrydžiai, kuriuose dalyvavo Stivenas Bovenas Nr. Starto data Kosminis laivas Nusileidimo data Kosminis laikas Funkcija Trukmė 1 <center>2008 m. lapkričio 15 d. <center>STS-126EndeavourF-22 <center>2008 m. lapkričio 30 d. <center>STS-126EndeavourF-22 <center>misijos specialistas <center>15 dienų 20 valandų 29 minutės ir 27 sekundės 2 <center>2010 m. gegužės 14 d. <center>STS-132AtlantisF-32 <center>2010 m. gegužės 26 d. <center>STS-132AtlantisF-32 <center>misijos specialistas <center>11 dienų 18 valandų 28 minutės ir 2 sekundės 3 <center>2010 m. vasario 24 d. <center>STS-133Discovery <center>2010 m. kovo 9 d. <center>STS-133Discovery <center>misijos specialistas <center>12 dienų 18 valandų 4 minutės ir 50 sekundžių<center> Bendras laikas, praleistas kosmose – 40 dienų 10 valandų ir 2 minutės  Astronautų sąrašas pagal laiką, praleistą kosmose (prieiga 2012-08-26) 

 Šaltiniai 

 Nuorodos 
 Boveno biografija NASA puslapyje (anglų k.) (prieiga 2012-08-26)
 Boveno biograma Spacefacts puslapyje (anglų k.) (prieiga 2012-08-26)

Kategorija:JAV astronautai
Kategorija:JAV asmenybės